CELEX: 32011R0793
Language: sk
Date: 2011-08-05 00:00:00
Title: Nariadenie Komisie (EÚ) č. 793/2011 z  5. augusta 2011 , ktorým sa ustanovuje zákaz lovu v kategórii 9 „plavidlá s navíjacími vlečnými sieťami s mraziarenskými zariadeniami na rybolov pelagických druhov“ v mauritánskej hospodárskej oblasti plavidlami plaviacimi sa pod vlajkou členského štátu Európskej únie

9.8.2011   
            
            
               SK
            
            
               Úradný vestník Európskej únie
            
            
               L 204/18
            
         NARIADENIE KOMISIE (EÚ) č. 793/2011
   z 5. augusta 2011,
   ktorým sa ustanovuje zákaz lovu v kategórii 9 „plavidlá s navíjacími vlečnými sieťami s mraziarenskými zariadeniami na rybolov pelagických druhov“ v mauritánskej hospodárskej oblasti plavidlami plaviacimi sa pod vlajkou členského štátu Európskej únie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (ES) č. 704/2008 z 15. júla 2008 o uzavretí Protokolu, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou na obdobie od 1. augusta 2008 do 31. júla 2012 (2) sa obmedzili možnosti rybolovu v kategórii 9 (plavidlá s navíjacími vlečnými sieťami s mraziarenskými zariadeniami na rybolov pelagických druhov) na referenčnú tonáž 250 000 ton.
            
         
               (2)
            
            
               Vzhľadom na skutočnosť, že na základe článku 2 ods. 3 tohto vyššie uvedeného nariadenia, bola na obdobie od 1. augusta 2010 do 31. júla 2011 pridelená dodatočná kvóta vo výške 50 000 ton, sa celková referenčná tonáž zvýšila na 300 000 ton.
            
         
               (3)
            
            
               Podľa informácií, ktoré Komisia dostala, úlovky zaznamenané v tejto kategórii rybolovu plavidlami, ktoré sa plavia pod vlajkou uvedených členských štátov alebo sú v nich zaregistrované, už kvótu pridelenú na vyššie uvedené obdobie vyčerpali.
            
         
               (4)
            
            
               Je preto nevyhnutné zakázať rybolovné činnosti v tejto kategórii rybolovu,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená príslušným členským štátom sa považuje za vyčerpanú od 19. júla 2011.
   Článok 2
   Zákazy
   Plavidlám, ktoré sa plavia pod vlajkou uvedených členských štátov alebo sú v nich zaregistrované, sa od 19. júla 2011 do 31. júla 2011 zakazujú rybolovné činnosti v kategórii 9. Počas tohto obdobia sa najmä zakazuje ponechávať na palube, premiestňovať, prekladať alebo vykladať ryby ulovené týmito plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2011
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 203, 31.7.2008, s. 1.